
Părintele Nicolae Tanase: E un lucru serios, 
i-am indemnat pe toţi credincioșii să 
rămână izolaţi ca să putem depăși 
momentul 


Părintele Nicolae Tănase, de la Valea Plopului, tată a 6 copii, coordonatorul 
centrelor sociale de la Valea Plopului și Valea Screzii, a vorbit la Antena 3 despre 
această perioadă de pandemie de coronavirus și cât de important e să respectăm 
măsurile impuse de autorităţi. 

avem în apropierea Sfintelor Paști și mai ales în noaptea Învierii”. 


Părintele Nicolae Tănase a devenit tată pentru 400 de copii și câteva mii de 
suflete abandonate de părinţi și rude în ultimii aproape 30 de ani. Încă de la 
începutul anilor '90, părintele Tănase a pus bazele unei comunităţi de ajutorare a 
copiilor abandonaţi, a celor fără părinţi și a tinerilor alungaţi din căminele de copii 
după ce au trecut de vârsta majoratului. 


Părintele Nicolae Tănase a explicat la "Exces de putere”, de la Antena 3, cum a 
reușit să-i convingă pe copiii pe care îi are în grijă să rămână izolaţi în această 
perioadă. 


"Cel mai greu lucru a fost să-i ținem închiși. Am avut inspiraţia și am început cu 
patru zile înainte de ordonanţă. Acest exercițiu e total neobișnuit pentru noi. 
Copiii își folosesc timpul foarte mult afară, sunt foarte greu de ţinut înăuntru, e 
grea izolarea. Prima dată s-au supărat, s-au întristat, apoi când au văzut despre ce 
e vorba, au spus că sunt proroc, cum de am știut. Este un lucru serios și i-am 
îndemnat și pe credincioșii din sat și personalul și bătrânii să fie cu înţelegere ca 
să trecem momentul și, dacă avem ceva de comentat, să comentăm după. 
Oamenii au văzut și la mine reținerea asta, de la mască până la mai puţină 
plimbare, și încet-încet s-au disciplinat”. 

